[{"text_idx": "#000008", "text": "Neniu log\u0302is sur la insulo, sed okazis sur g\u0302i multaj dancofestoj, kaj multaj homoj vojag\u0302is al g\u0302i el la itala marbordo per malgrandaj s\u0302ipoj. La insulo estis tre fama inter la turistoj."}, {"text_idx": "#000009", "text": "Malgrau\u0306 la fakto ke la insulo estis ekster la italaj landlimoj, la itala registaro timis, ke la komercaj agadoj okazantaj sur la insulo ne pagos impostojn al la s\u0302tato. Tial la polico esploris, c\u0302ar italoj devas respekti la naciajn leg\u0302ojn ec\u0302 se ili estas en eksterlando; farante tion, tamen, la itala registaro montris, ke g\u0302i konsideras la Insulon aparta \u201cs\u0302tato\u201d. Sekvis mallonga jura batalo, kiun la Insulo malgajnis: la 11-an de februaro 1969 la polico malkonstruis la insulon."}, {"text_idx": "#000011", "text": "En 2020 aperis bela filmo pri la Insulo, La nekredebla rakonto pri la Insulo de la Rozoj, kiu gajnis plurajn premiojn c\u0302e la du plej gravaj filmkonkursoj de Italio. La filmo estas spektebla en la kanalo Netflix en la itala kun subtekstoj en la angla kaj pluraj aliaj lingvoj."}, {"text_idx": "#000015", "text": "imposto: deviga pago de s\u0302tatanoj kiel kontribuo al la bezonoj de sia s\u0302tato au\u0306 urbo.\njura: rilata al la leg\u0302aro de s\u0302tato.\nkanalo: la vojo por dissendi la programojn de difinita radia, televida, au\u0306 reta organizaj\u0302o.\nregistaro: grupo de homoj, kiuj regas s\u0302taton.\nrespubliko: s\u0302tato, kies estro ne estas reg\u0302o, sed homo elektita de la popolo.\nspekti: rigardi filmon, teatraj\u0302on, televidan programon au\u0306 simile.\nteritorio: regiono apartenanta al iu s\u0302tato au\u0306 popolo, kiu konsideras g\u0302in propra kaj defendas g\u0302in kontrau\u0306 enveno de eksteruloj."}]